جهة لعيون ساقية لحمرا

جهة لعيون الساقية الحمرا (بلامازيغية: ⵜⴰⵙⴳⴰ ⵏ ⵍⵄⵢⵓⵏ ⵜⴰⵔⴳⴰ ⵜⴰⵣⴳⴳⵯⴰⵖⵜ، بالفرانساوية: Laâyoune-Sakia El Hamra) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فلجنوب ديال البلاد، و لعاصيمة ديالها هي لعيون، و مابين لمدن اللي كاينين فيها: طرفاية وبوجدور والسمارة وبوݣراع وݣلتة زمور. عدد السكان على حساب لاحصاء اللي تدار فـ2014 وصل فهاد لجيهة لـ367، 758. لمساحة ديال لجيهة هي 140، 018 كم². السكان ولاقاليم. السكان فلاقاليم ديال لجيهة. هاد لجدوال كايبين لاقاليم ديال لجيهة والسكان ديالها: التطور ديال شحال دالسكان. جدول كايعطي التطور ديال شحال دالسكان فلجيهة. لجغرافيا ولموناخ. جهة العيون الساقية الحمراء محاديها من الشمال جهة ݣلميم واد نون ومن لجانوب جهة الداخلة وادي الذهب. هاد لجيهة فيها خصائص لجغرافية بحال انها كاتميز بلميساحة الصحراوية لكبيرة، مع شوية دلغابات ديال لحلفا والربيع الصحراوي. لميساحة ديال لجيهة واصلة لـ140، 018 كم². لموناخ ديال لجيهة بارد ومعتادل فلمناطيق حدا لبحر، وسخون وبعض لمرات بالشرݣي فالداخل. هاد لجدوال كيعطي لمعلومات على لحرارة والشتا فمدينة لعيون اللي هي لعاصيمة ديال لجيهة. لبينية التحتانية. مطار العيون الدولي (مطار لعيون لحسن اللول) هو مطار كاين فمدينة لعيون لجيهة ديال العيون الساقية الحمراء. كيبعد لمطار على الصونطرڤيل ديال لمدينة بـ2 دلكيلوميتر، وقريب من الطريق لوطنية اللولة. كيتعتابر تاسع اكبر مطار فلمغريب من ناحية عدد لمسافرين، وكايقدر يهز 300. 000 مسافر. ماكاينينش اوطوروطات فهاد لجيهة، ولاكين دايزين فيها بزاف ديال الطرقان لوطنية: ليقتيصاد. لفلاحة. لفلاحة فلجيهة ديال لعيون الساقية لحمرا ماشي موهيمة حيتاش لميساحة اللي صالحة ليها مافايتاش 7500 هيكتار اولا 0. 054% ديال لميساحة دلجيهة، ؤواحد 100 هيكتار هي اللي كاتسقى وكايتزرع فيها لعلف، اللي وصل لينتاج ديالو ل365 طن ف2016 فاقليم لعيون، وشي شوية ديال لخضرة بحال لقزبور ولمعدنوس ولكرافس وخيزّو ولفجل ولخرشوف. فلكسيبة كانت فلعام د2016 شي 302 الف ديال لمعيز و206 الاف راس دلغنم و105 الاف دالجمال و1847 راس دلبݣر. فنفس لعام تنتجات مليون و722 الف ايطرو ديال لحليب و5 دلمليون و127 الف ايطرو ديال اللبن و67 الف و350 كيلو ديال الزبدة. كاينة فلجيهة 575 كيلوميتر ديال لبحر، وفيه تلاتة ديال لمراسي فطرفاية ولعيون وبوجدور. تنتجات 464 الف طن ديال لحوت اللي لقيمة ديالو وصلات ل727 مليون درهم، زيادة على الطحالب اللي تجمعات منها 260 طن واللي وصلات لقيمة ديالها لـ2 دلمليون ديال الدرهم. الصيناعة. وصلات لارقام ديال لوحادات الصيناعية فلجيهة ديال لعيون الساقية لحمرا لـ395 لاغلبية ديالها فلعيون اللي فيه 72. 4% ديال لوحادات، عاد باش بوجدور بـ16. 2%، وعاد باش السمارة اللي فيها%، ومن موراهوم طرفاية اللي فيها 14. 8% ديال هاد لوحدات. الصيناعة هنايا واقفة على الصيناعة التحويلية (لوزينات ديال السرديل)، الصيناعة ليستيخراجية (لوزينات ديال لفوصفاط)، لبني والطرابوبليك وحتى ليسيرڤيس. هاد لجدوال كايعطي كيفاش مفرقة هاد لوحادات على حساب لاقليم ولمجال: السياحة. كاين بزاف ديال لمواقيع اللي ايقدرو يجيبو السياح لجيهة لعيون الساقية لحمرا، بحال لبحر ديال لعيون وضاية النعيلة اللي هي محمية طبيعية، واحة لمسيد اللي جات مابين لعيون والسمارة، اللي فيها بزاف ديال النخيل، سبخة الطاح اللي كاينة فمدينة الطاح واللي كاينة 55 ميترو تحت لمستاوى ديال لبحر، وفيها طبقات ديال لملحة ولغيس لمرمّل. فلبحر ديال طرفاية كاينة واحد لقصبة بناها تاجر نݣليزي سميتو روبرت ماكينزي فـ1880. فهاد لجيهة كاينة 35 اوطيل مصنف بـ1996 فراش و14 اوطيل مامصنفش بـ306 دلفراش. فـ2016 جات 41 الف سايح تقريبا و77% منهوم مغاربة.